Natalie Bonello ta’ 45 sena baqgħet miżmuma arrestata wara li ġiet akkużata b’serq ta’ ġojjeli b’valur ta’ iżjed minn elfejn u tliet mitt ewro minn dar ta’ anzjana ta’ 79 sena fl-Imsida. L-imputata ċaħdet l-akkużi kontriha u qalet li twaqqfet taħdem minħabba s-sitwazzjoni tal-COVID-19 bil-prosekuzzjoni tgħid iżda li l-Bonello għamlet is-serqa biex issostni l-vizzju tad-droga. Hija ġiet arrestata wara li allegament ippuzat li tirrappreżenta kampanja li tgħin persuni vulnerabbli biex dahlet fid-dar tal-anzjana u serqitha. Il-Qorti, ippreseduta mill-Maġistrat Claire Micallef Stafrace, staqsiet x’kuxjenza jkollu bniedem biex japprofitta ruħu mis-sitwazzjoni preżenti u jwerwer lill-anzjani b’dan il-mod. L-Ispettur Jonathan Ransley qal li l-investigazzjonijiet għadhom għaddejjin biex tiġi identifkata persuna oħra li kienet involuta fis-serqa. Il-Pulizija solviet il-każ l-Erbgħa stess u sabet ukoll il-ġojjelli misruqa mill-kamra tas-sodda tal-anzjana. Ara wkoll: Serqet ġojjelli minn dar ta’ anzjana fl-Imsida u nqabdet ftit wara